Hr Avo Siilak

Regiooni juht

[kirde.regioon@rmk.ee](mailto:kirde.regioon@rmk.ee)

[avo.siilak@rmk.ee](mailto:kirde.regioon@rmk.ee) 15.12.2025 nr NJ-TOO-2/865

**Raadamise taotlus**

Seoses mäetööde edasiliikumisega Enefit Industry AS-i Narva karjääri Sirgala ja Narva mäeeraldistel, on vajaliku infrastruktuuri rajamiseks ja mäetööde jätkamiseks vaja teostada tranšeedes nr. 4, 5, 9, 10 ja 11 katendiekskavaatori töötsoonile eelneval alal kasvava metsa raadamist:

**Tranšee nr. 4**

* katastriüksusel Sirgala karjäär 11 (22901:003:0400, raadamise pindala ca 3,6 ha).

**Tranšee nr. 5**

* katastriüksusel Põdra (85101:011:0103, raadamise pindala ca 9,6 ha).

**Tranšee nr. 9**

* katastriüksusel Narva karjäär 18 (22901:006:0011, raadamise pindala ca 0,8 ha).
* katastriüksusel Narva karjäär 19 (22901:006:0007, raadamise pindala ca 7,5 ha).

**Tranšee nr. 10**

* katastriüksusel Narva karjäär 12 (22901:006:0015, raadamise pindala ca 2,1 ha).
* katastriüksusel Narva karjäär 20 (22901:006:0006, raadamise pindala ca 12,1 ha).
* katastriüksusel Narva karjäär 21 (22901:006:0005, raadamise pindala ca 0,6 ha).

**Tranšee nr. 11**

* katastriüksusel Narva karjäär 21 (22901:006:0005, raadamise pindala ca 0,5 ha).

Raadatavad alad asuvad katastriüksustel, mis kuuluvad:

* Majandus- ja Kommunikatsiooniministeeriumile (volitatud asutus - Maa- ja Ruumiamet), tranšeed nr. 4, 9, 10, 11.
* Kaitseministeeriumile (volitatud asutus - Riigi Kaitseinvesteeringute Keskus), tranšee nr. 5.

Kokku on plaanitava raadamisala ligikaudne suurus 36,8 hektarit. Raadamise asukohaskeemid on esitatud lisas, s.h DWG formaadis. Ka on lisatud maaomanike kooskõlastused.

Palun Teid, korraldada raadamine tranšees nr. 4 kuni 15.04.2026 a, tranšeedes nr. 5, 9, 10 ja 11 kuni 01.10.2026 a vastavalt lisatud skeemidele.

Juhime Teie tähelepanu asjaolule, et Narva karjääris teostatakse iga päev lõhketöid (ohuala raadius kivimitükkide laialilennu järgi 500 meetrit) ja teisi mäetöid, territooriumil paiknevad elektriliinid jne. Metsa raadamistööd ei tohi olla takistuseks mäetööde läbiviimisele karjääris.

Raadamistöödel ja metsa väljaveol rakendatav personal peab olema läbinud sissejuhatava juhendamise Narva karjääri töökeskkonnaspetsialisti juures.

Palume ka enne töö alustamist kokku leppida materjali ladustamiskoha asupaigad karjääri esindajaga.

Lugupidamisega

(allkirjastatud digitaalselt)

Andrei Frolov

peainsener

Lisad: 1. Raadamise asukohaskeemid, 3 lehel

2. Metsa raadamise kooskõlastused, 2 lehel

Dmitri Melnik

mäetööde tehnoloog

[dmitri.melnik@enefit.com](mailto:dmitri.melnik@enefit.com) 336 5236; 5569 6321